
Aimaran kieli 


Aimara (aym. aymar aru) on Andeilla elävien aimarojen puhuma kieli. 
Sillä on eri lähteistä riippuen 1-2,7 miljoonaa puhujaa Titicaca- järven 
ympäristössä, ja se on yksi virallisista kielistä Boliviassa ja Perussa . 
Lisäksi sitä puhutaan jonkin verran Chilessä ja Argentiinassa . 

Aimaran kielen levinneisyys. 


Kielioppi*^-^ 


Aimara on monin paikoin polysynteettinen kieli , kuten monet muutkin alueella puhuttavat kielet. Aimaran 
kielen sanajärjestys on SOV (subjekti-objekti-verbi). 


Fonologia 

Aimara on kolmivokaalinen kieli. Vokaalit ovat /a, i, u/. Niistä on olemassa lyhyet ja pitkät versiot. Pitkiä 
versioita ilmaistaan treemoilla : ä, r, u. Uvulaarien yhteydessä tapahtuu seuraavanlaista allofoniaa : I ^ [e] 
sekäU ^ [o]. 

Konsonantteja aimarassa on 25, joista viisi on ei- pulmonisia (tässä tapauksessa ejektiivejä) . 

Sanapaino on aimarassa lähes poikkeuksetta toiseksi viimeisellä tavulla, tosin pitkät vokaalit voivat muuttaa 
sitä esim. sanataivutuksen yhteydessä. Yleisin tavurakenne aimarassa on CV mutta myös CCV tai V(C)CV 
ovat mahdollisia 


Nominit 

Substantiiveilla ei aimarassa ole sukua, lukua tai sijaa ilmaisevia päätteitä. Sen sijaan omistamista ilmaistaan 
possessiivisuffikseilla, kuten suomessakin. 

Pronominien kohdalla monikkomuotoa ilmaistaan päätteellä, joka on aina -naka. Kielessä tehdään ero 
inklusiivin ja eksklusiivin välillä. Inklusiivia käytetään kun puhuja laskee kuulijan mukaan ”me”-ryhmään. 
Ekslusiivia taasen käytetään, kun puhutaan "meistä” ryhmänä, johon kuulija ei kuulu. 


Aimara 

Suomi 

N ay a 

minä 

Juma 

sinä 

Jupa 

hän 

Jiwasa 

sinä ja minä (ink.) 

Nayanaka 

me (eks.) 

Jumanaka 

te kaikki 

Jupanaka 

he 

Jivvasanaka 

te kaikki ja minä (ink.) 


Verbit 

Verbi taipuu subjektin mukaan, ja se näkyy sekä verbissä että persoonapronominissa suffiksina. 
Preesensmuodot voivat viitata yleis- tai kestomuotoon; se riippuu kontekstistä. 

Aikamuotoja on kolme: preesens, preteriti ja futuuri.^^^^^^ Verbin aspekteja ovat mm. progressiivi 
(tekeminen on edelleen käynnissä) ja komplitiivi (tekeminen on loppuun suoritettu). 

Luokittelu 


Aimaran ei ole näytetty olevan sukua millekään muulle maailman kielelle; sitä on usein verrattu 
naapurikieleen ketsuaan, mutta monet pitävät yhtäläisyyksiä pitkällisen vuorovaikutuksen seurauksena. 
On kuitenkin oletettu, että aimaralla on ollut vähintään kaksi sukulaiskieltä, jotka kuolleet satoja vuosia 
sitten todennäköisesti ketsuan vaikutuksesta. Toisten mielestä jaqarun kieli muodostaa aimaran kanssa 
aimaralaisten kielten perheen. Tästä kieliperheestä käytetään vaihtoehtoisesti myös nimiä jaqi, aru, jaqui, 
aimara tai haki. 

Jos aimaralainen kieliperhe tunnustetaan laajalti hyväksyttäväksi, siitä tulisi toinen Andien hallitseva, ei- 
indoeurooppalainen, kieliperhe. Toinen on ketsualaisten kielten perhe. 

Kielinäyte 


»Taqpach jaqejh khuskat unjatatäpjhewa munanapansa, luranapansa, amuyasinapansa, ukatwa jilani 
sullkanrpjhaspas ukham unjasipjhanapawa.» 






Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) 

Lähteet 

■ Aymara (http://aboutworldlanguages.com/aymara). About World Languages. 


Viitteet 

1. Aymara | About World Languages (http://aboutworldlanguages.com/aymara) 
aboutvvorldlanguages. corn. 

2. Origins and Diversity of Aymara (http://lingweb.eva.mpg.de/quechua/Eng/Sounds/Aymara/Aym 
araOriginsAndDiversity.htm#lsAymaraAlone) lingweb.eva.mpg. de. 

3. Yhdistyneiden kansakuntien ihmisoikeusvaltuutetun toimisto (https://www.ohchr.org/EN/UDHR/ 
Pages/Language.aspx?LanglD=aym) 


Aiheesta muualla 


■ Aimara-englanti-sanakirja (http://www.websters-online-dictionary.org/definition/Aymara-englis 
h/) 


Noudettu kohteesta ”https://fi.wikipedia.org/w/index.php?title=Aimaran_kieli&oldid=18949690” 

